**Ministru kabineta rīkojuma projekta**

**„Par Latvijas Republikas delegāciju Starptautiskā Valūtas fonda un Pasaules Bankas grupas ikgadējā sanāksmē Vašingtonā 2016. gada 7. – 9. oktobrī”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar likuma „Par Latvijas Republikas iestāšanos Starptautiskajā Rekonstrukcijas un attīstības bankā, tās apvienotajās organizācijās un Eiropas Rekonstrukcijas un attīstības bankā” 6.pantu un likuma „Par Latvijas Republikas iestāšanos Starptautiskajā Valūtas fondā” 8.pantu Ministru kabinetam piešķirts pilnvarojums izdot norādījumus, kas nepieciešami, lai izpildītu Latvijas saistības pret augstāk minētajām institūcijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republika ir Starptautiskā Valūtas fonda (turpmāk – SVF) un Pasaules Bankas grupas (turpmāk – PB) dalībvalsts kopš 1992.gada. Sadarbību ar SVF nosaka likums „Par Latvijas Republikas iestāšanos Starptautiskajā Valūtas fondā”. Savukārt sadarbību ar PB nosaka likums „Par Latvijas Republikas iestāšanos Starptautiskajā Rekonstrukcijas un attīstības bankā, tās apvienotajās organizācijās un Eiropas Rekonstrukcijas un attīstības bankā”.  Tradicionāli katru gadu tiek organizēta SVF un PB ikgadējā pilnvarnieku sanāksme, kurā piedalās SVF un PB dalībvalstu amatpersonas, privātā sektora un nevalstisko organizāciju pārstāvji, žurnālisti u.c. dalībnieki. Paralēli oficiālajām SVF un PB sanāksmēm notiek arī semināri un diskusijas par svarīgiem pasaules ekonomikas jautājumiem. Tāpat sanāksmju laikā tiek izmantota iespēja organizēt nepieciešamās dalībnieku divpusējās un daudzpusējās sarunas.  Rīkojuma projekts ir izstrādāts, lai izveidotu valdības delegāciju Latvijas Republikas pilnvērtīgas dalības nodrošināšanai un valsts interešu sekmīgai pārstāvēšanai PB un SVF ikgadējā pilnvarnieku sanāksmē, kas notiks Vašingtonā (ASV) 2016.gada 7.-9.oktobrī. Latvijas Republikas delegācijas vadītājs būs Latvijas Bankas prezidents, Latvijas Republikas pilnvarnieks SVF Ilmārs Rimšēvičs. Lai nosegtu ikgadējās sanāksmes dienas kārtību, delegācijā iekļautas atbildīgās amatpersonas no Latvijas Bankas, Finanšu ministrijas, Valsts kases un Finanšu un kapitāla tirgus komisijas. Kā Latvijas Republikas pilnvarnieces pagaidu vietniece Eiropas Rekonstrukcijas un attīstības bankā uz ikgadējās sanāksmes norises laiku tiek noteikta Līga Kļaviņa, Finanšu ministrijas valsts sekretāres vietniece finanšu politikas jautājumos. |
| 3. | Projekta izstrādē iesaistītās institūcijas | Finanšu ministrija ar š.g. 22.jūlijā nosūtītu vēstuli Nr. 17-2-10/3945 informēja Latvijas Banku, Valsts kasi, Finanšu un kapitāla tirgus komisiju, Ekonomikas ministriju un Ārlietu ministriju par SVF un PB ikgadējo sanāksmi un lūdza informēt par deleģētajiem pārstāvjiem dalībai iepriekš minētajai sanāksmei. Latvijas delegācijas sastāvā ir iekļautas amatpersonas atbilstoši informācijai, ko sniedza iepriekš minētās institūcijas. No Ārlietu ministrijas un Ekonomikas ministrijas pārstāvji netika deleģēti. |
| 4. | Cita informācija | Nav |
|  | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Projekts atbilst Latvijas saistībām pret Starptautisko Rekonstrukcijas un attīstības banku un Starptautisko Valūtas fondu, kas noteiktas Starptautiskās Rekonstrukcijas un attīstības bankas Vienošanās līguma 5. panta otrās daļas „c” punktā un Starptautiskā Valūtas fonda Vienošanās līguma 12. panta otrās daļa „c” punktā. |
| 3. | Cita informācija | Nav |

|  |
| --- |
| 1.tabula  **Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts neskar plašākas sabiedrības intereses, bet attiecas uz pārstāvju deleģēšanu SVF un PB pilnvarnieku ikgadējai sanāksmei. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Latvijas Banka, Finanšu un kapitāla tirgus komisija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nav saistīta ar jaunu institūciju izveidi, esošu institūciju likvidēšanu vai reorganizāciju. |
| 3. | Cita informācija | Nav |

*Anotācijas II, III, IV sadaļa – projekts šo jomu neskar.*

Finanšu ministre D. Reizniece-Ozola

18.08.2016 9:24

628

Miseviča

Finanšu tirgus politikas departamenta

Starptautiskā finanšu tirgus politikas

nodaļas vadītāja vietniece

Tālr. 67083825

ieva.misevica@fm.gov.lv